open-index/open-wikipedia-markdown huggingface dataset:
Ramil Guliyev

**Ramil Guliyev** (aseri keeles *Ramil Eldar oğlu Quliyev*; sündinud 29. mail 1990 Bakuus Aserbaidžaani NSV-s) on aseri päritolu Türgi kergejõustiklane.

Ta on spetsialiseerunud 60&nbsp;m, 100 m ja 200&nbsp;m jooksule. Maailma- ja Euroopa meister 200&nbsp;m jooksus.

Guliyev sai 2011. aastal Türgi kodakondsuse. Tema sõnul olid ka Venemaa ja Katar pakkunud talle kodakondsust.

2013. aasta Vahemere mängudel sai Guliyev 100 ja 200&nbsp;m jooksus hõbemedali. Nii 2014.  aasta Euroopa meistrivõistlustel Zürichis kui ka 2015. aasta maailmameistrivõistlustel Pekingis oli ta 200&nbsp;m jooksus kuues. Suveuniversiaadil Gwangjus 2015. aastal sai ta pronksmedali 100 ja 200&nbsp;m jooksus.

Guliyev tuli 2016. aasta Euroopa meistrivõistlustel Amsterdamis 200&nbsp;m jooksus teiseks ajaga 20,51 ja sai 100&nbsp;m kuuenda koha. 2016. aasta olümpiamängudel Rio de Janeiros saavutas ta 200&nbsp;m jooksus kaheksanda koha.

6. juunil 2017 alistas Guliyev 100&nbsp;m jooksus 10 sekundi piiri ajaga 9,97. Ta tuli 200&nbsp;m jooksus 2017. aastal Londonis maailma meistriks ajaga 20,09. 2018. aasta Vahemere mängudel võitis Guliyev 200&nbsp;m kulla ja 4x100&nbsp;m teatejooksus hõbemedali. Samal aastal Euroopa meistrivõistlustel Berliinis tuli ta 200&nbsp;m jooksus Türgi rekordiga 19,76 Euroopa meistriks. 4x100&nbsp;m jooksus jooksis ta viimses vahetuses oma meeskonnale hõbemedali.

## Isiklikud rekordid
;Väljas
* 100 m: 9,97 (2017)
* 200 m: 19,76 (2018)

;Sees
* 60 m: 6,58 (2012)
* 200 m: 21,05 (2012)

## Välislingid
*
Margot Viirmann-Kanemägi

**Margot Viirmann-Kanemägi** (19. märts 1899 Kastre-Võnnu vald, Tartumaa – 2. september 1976 Tartu) oli eesti õigusteadlane ja üks esimesi Eesti Advokatuuri naisliikmeid. Ta oli Eesti Naisüliõpilaste Seltsi vilistlane ja naiskodukaitse toetaja.

## Õpingud
Gümnaasiumihariduse omandas Tartu A. Grassi Saksa Tütarlaste Gümnaasiumis, mille lõpetas 1915. aastal. Riia õpperingkonna juures omandas ta keskkooliõpetaja kutse.

1918. aastal oli vabakuulaja Tartu Ülikoolis, ent Saksa okupatsiooni tõttu oli sunnitud ülikoolist välja astuma. Samast aastast alates oli Naisüliõpilasseltsi liige. 1920. aastal võeti vastu Tartu Ülikooli, kus lõpetas õigusteaduse eriala 1924. aastal.

## Töö
Pärast gümnaasiumi lõpetamist 1915. aastal töötas ühe aasta Türi paberivabrikus kontoriametnikuna. 1918. aastal, pärast ülikoolist väljaarvamist, töötas kooliõpetajana ja Punase Risti Türi osakonna töötajana.

27. augustil 1924 arvati Margot Viirmann-Kanemägi Eesti Advokatuuri vannutatud advokaadi abide hulka ning temast sai vandeadvokaat Jaan Lauri abi. Margot Viirmann-Kanemägi oli esimene Tartus tegutsev naisadvokaat. Alates 1926. aastast tegutses ta advokaadiabina Tartu õigusteadelises büroos vandeadvokaat Hugo Naarise juhendamisel. Teda on nimetatud üheks tuntumaks Tartu advokaadiks. Esimese Eesti Naisüliõpilaste Seltsi liikmena võeti Margot Viirmann-Kanemägi 1932. aastal vandeadvokaadiks. Vandeadvokaadina tegutses Tartus kuni 1940. aastani. 1941. aastal töötas Tartu imikute ja väikelastekodu sotsiaalõigusliku büroo juhatajana.

## Isiklikku
Margot Elsbeth Viirman sündis 19. märtsil 1899 Tartumaal Kastre-Võnnu vallas. Tema isa Jaan Viirman töötas mõisa viinapõletajana. Emilie ja Jaan Viirmani peres kasvas peale Margoti veel neli last:   kolm poega ja üks tütar.

1918. aastal abiellus Theodor Kanemäega (Kanemägi), kes astus samal aastal Tartu Ülikooli õigusteaduskonda.

21. juunil 1941 küüditati ta Siberisse Tomski oblastisse. Tema abikaasa Theodor Kanemägi arreteeriti samal päeval ning saadeti Sverdlovski oblastisse. 4. märtsil 1942 mõisteti Theodor süüdi tegevuses revolutsiooniliikumise vastu Kodusõja aegu Venemaal, ning tehti tema suhtes surmaotsus, mis viidi täide sama aasta 20. aprillil. Margot vabanes 10. oktoobril 1956.

Siberis olles kasvatas üles kolm vennalast, kes oleks tema abita jäänud orbudeks.

Margot Viirmann-Kanemägi oli naiskodukaitse toetaja ning üks Tartu Maleva Sisevete malevkonna uue jaoskonna asutajaid. Sel põhjusel valiti ta 23. aprillil 1937 jaoskonna esimeseks esinaiseks.

Margot Viirmann-Kanemägi oli ta ka üks esimesi naisi Eestis, kellel oli mootorsõiduki juhtimise õigus ning kes tegeles mootorrattaspordiga.

## Viited

## Välislingid
*Album Academicum Universitatis Tartuensis 1918–1944
Taučionysi kihistu

**Taučionysi kihistu** (inglise *Taučionys Beds*) on ordoviitsiumi ladestu Pirgu lademe kihistu. Seda hakkas esimesena eristama Juozas Paškevičius aastal 1968.  Kihistu on nime saanud Trakai rajoonis asuva Taučionysi küla järgi.

Kihistiku stratotüüp on Ukmerge 10 puurauk, kus kihistu esineb 500.2..520.2 meetril. Kihistu neostratotüüp on Svedasai 252 puurauk, kus kihistu esineb 540.6..548 meetril. Kihistu puhul on kasutatud ka parastratotüüpi, milleks on Taučionys 49 puurauk. Seal asuvad kihistu kivimid 381.5..387 meetril.

Geoloogid ei ole Eestis kihistu kivimeid tuvastanud, kuid nad on seda ära tundnud Kesk- ja Ida-Leedus. Kihistu esineb ka Valgevene loodeosas. Kihistu suurim paksus on 10 meetrit.

Kihistu koosneb valdavalt sõlmjast lubjakivist, mis sisaldab perekonda *Holorhynchus* kuuluvaid fossiile, mis esinevad veel Kabala kihistus ja üksikutes paikades Hiiumaal. Kihistut eraldab Svedasai kihistust kildarohke Ukmerge kihistu.

## Viited

## Välislingid
*
Kim Hyong-jik

**Kim Hyong-jik** (김형직; 10. juuli 1894 – 5. juuni 1926) oli Korea iseseisvusliikumise tegelane, õpetaja ja poliitikategelane.

Kim Hyong-jik sündis 1894. aastal Pjongyang provintsis talupoja peres. Ta õppis kristlikus koolis ning töötas hiljem õpetajana. 1910. aastatel ja 1920. aastate alguses osales ta Korea iseseisvusliikumises, mis oli suunatud Jaapani koloniaalvõimu vastu. Ta tegutses nii hariduse kui ka rahvuslike organisatsioonide kaudu, propageerides iseseisvusideid ning osaledes salajastes ühendustes.

Ta on tuntud eelkõige kui Põhja-Korea riigijuhi Kim Il-sungi isa ning Kim perekonna dünastia vanem põlvkond. Põhja-Korea ametlikus ajalookäsitluses kujutatakse teda kui iseseisvusvõitlejat ja revolutsioonitraditsioonide rajajat, rõhutades tema rolli Kim Il-sungi kujunemisel. Kim Hyong-jik suri 1926. aastal 31-aastaselt.

## Viited
Warren Cole

**Warren Joseph Cole** (12. september 1940 – 17. juuli 2019) oli Uus-Meremaa sõudja. 

Cole võitis 1968. aasta suveolümpiamängudel Méxicos roolijaga neljapaadil kuldmedali.
Geidžiūnai kihistik

**Geidžiūnai kihistik** (inglise *Geidžiūnai Member*) on ordoviitsiumi ladestu Pirgu lademe kihistik. Seda hakkas esimesena eristama Petras Lapinskas aastal 1976. Kihistik on nime saanud Biržai rajoonis asuva Geidžiūnai küla järgi.

Kihistiku stratotüüp on Paroveja 9 puurauk, kus kihistiku kivimid esinevad 794,6...795,9 meetril. Kihistiku neostratotüüp on Likenai 396 puurauk, kus kihistiku kivimid esinevad 814,7...817 meetril. Leedus eristatakse kihistikku maa loodeosas, kus selle suurim paksus on 9,5 meetrit.

Kihistik lamab Paroveja kihistu all, selle kivimiks on kaltsilutiit; vahel arvatakse see ka Paroveja kihistusse kuuluvaks.

## Viited

## Välislingid
*
Salose kihistik

**Salose kihistik** (inglise keeles *Salos Member*) on ordoviitsiumi ladestu Pirgu lademe kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Salose alevi järgi.

Kihistut eristatakse Leedu kesk- ja idaosas. Eestis selle kivimeid ei esine.

Kihistiku stratotüüp on Svedasai 252 puurauk, kus kihistiku kivimid esinevad 558.9..570.4 meetril. Kihistiku suurim paksus on 18 meetrit.

Kihistik on Svedasai kihistu ülemine kihistik, mis lasub Rageliai kihistikul. Kihistik koosneb rohekashallist lubjakivist, milles on õhukesed halli mergli vahekihid.

## Viited

## Välislingid
*
Vincent Matthews

**Vincent Edward ("Vince") Matthews** (sündinud 16. detsembril 1945 Queensis New Yorgis on endine USA kergejõustiklane. Ta oli spetsialiseerunud 200 m ja 400&nbsp;m jooksule. Kahekordne olümpiavõitja.

Vince Matthews oli üks USA paremaid sprintereid 1960. aastate lõpus. Ta arenes koos oma rivaali Lee Evansiga, kellega nad kohtusid võistlustel juba teismeeast peale. Täiskasvanute võistlustel 1967. aasta Ameerika Ühendriikide meistrivõistlustel (tollal AAU) ja Pan Americanil oli Matthews teine Evansi järel.

Mõni nädal enne 1968. aasta olümpiamänge jooksis Matthews Ameerika Ühendriikide katsevõistlustel uue maailmarekordi 400 meetri jooksus, kuid tema jooks tühistati, kuna tema jooksukingad ei vastanud nõuetele. Tegelikus kvalifikatsioonivoorus oli Matthews alles neljas, kuid valiti teatevõistkonda.

México olümpiamängudel jooksis Matthews kuldmedali võitnud USA 4x400 m teatevõistkonna esimest etappi. Võistkonna võiduaeg oli maailmarekord 2.56,16, mis püsis ületamatuna 24 aastat. Teised meeskonna liikmed olid Ron Freeman, Larry James ja Lee Evans.

Pärast olümpiamänge treenis Matthews senisest vähem, sest keskendus tööle ja abielule. Vaatamata sellele sai ta end taas olümpia-aastaks 1972 heasse vormi. Enne Münchenit USA katsevõistlustel tuli ta John Smithi ja Wayne Colleti järel kolmandaks ja jättis Evansi neljandaks.

Müncheni olümpiamängude 400&nbsp;m jooksu finaalis vigastas Smith 80 meetri järel jalga, mille järel võidu nimel võitlesid Matthews ja Collett. Matthews võitis võistluse lõpuks ajaga 44,66 ja Collett oli teine ​​ajaga 44.80. Autasustamistseremoonial, kui mängiti riigihümni, rääkisid Matthews ja Collett omavahel ja liikusid närviliselt. Paljud uskusid, et seda tegid mehed protestina, nagu Tommie Smith ja John Carlos olid seda teinud neli aastat varem Méxicos. Nad eitasid tahtlikku käitumist, kuid Rahvusvaheline Olümpiakomitee keelas neil edaspidi olümpiavõistlustel osaleda. Sel põhjusel ja peale selle, kui John Smith sai vigastada, ei saanud USA osaleda 4 × 400 meetri teatejooksus.

## Välislingid
* 
* Vincent Matthews ART of the Olympians kodulehel
*
Geidžiūnai

**Geidžiūnai** on küla Leedus Biržai rajoonis Širvėna vallas Agluona jõe kaldal. Küla asub Biržaist 12 kilomeetrit lõunas. Aastal 2001 oli külas 192 elanikku.

Geidžiūnais asuvad postkontor ja Biržai Kaštonų põhikooli filiaal. Sealne kirik valmis aastal 1917.

Küla järgi on nimetatud Pirgu lademe Geidžiūnai kihistik.

## Viited

## Välislingid

*Küla portaalis vietoves.Lt
Ajaosak

**Ajaosak** (inglise keeles *timeshare*) on kasutusvaldus, mille puhul isikul on õigus vara kasutada aja jagamise skeemi järgi.

Eestis reguleerib kinnisasja, ehitise või selle osa või majutamise eesmärgil kasutatava vallasasja ajutisse kasutusse andmist võlaõigusseaduse 20. peatükkhttps://www.riigiteataja.ee/akt/120022019008:
* ehitise ajutise kasutamise lepinguga kohustub kutse- või majandustegevuses tegutsev isik (ettevõtja) andma tarbijale õiguse kasutada ehitist majutamise eesmärgil rohkem kui ühe aasta jooksul kindlaksmääratud või kindlaksmäärataval ajavahemikul mitme kasutusperioodi vältel ning tarbija kohustub maksma selle eest tasu;
* pikaajalise puhkusetoote lepinguga kohustub ettevõtja rohkem kui ühe aasta jooksul andma tarbijale õiguse saada soodustusi ehitise kasutamisel ja tarbija kohustub maksma selle eest tasu.

## Viited
Sahar

**Sahar** võib viidata:

* Inimeste nimedele:

# Sahar (nimi), araabia ja pärsia naisenimi, mis tähendab 
# Ben Sahar, Iisraeli jalgpallur

* Kohad Mumbais Indias

# Sahari küla
# Chhatrapati Shivaji rahvusvaheline lennujaam, mille varasem nimi oli Sahari rahvusvaheline lennujaam

* Sahar (Aserbaidžaan), linnalaadne piirkond Aserbaidžaani haldusjaotuse järgi
* Sahar TV, Iraani telekanal
* Sahar (robot), Iisraeli lahingutehnika inseneride välja töötatud sõjaline robot
Ostwaldi värvisüsteem

**Ostwaldi värvisüsteem** (saksa keeles *Ostwaldsche Doppelkegel*) on kolmel värvikarakteristikul – värvitoonil, valgesisaldusel ja mustasisaldusel – põhinev kolmemõõtmeline värvisüsteem, mille lõi keemiaprofessor Wilhelm Friedrich Ostwald.

Värvide uurimisele ja süstematiseerimisele pühendus Ostwald 1914. aastal, värviringi ja kaksikkoonusja värvikeha teooria avaldas ta 1916. aastal ning esimene värviatlas ilmus 1917. aastal.

## Ülesehitus
Ostwald hülgas Hermann Helmholtzi poolt kasutusele võetud värvikarakteristikud ja võttis värvisüsteemi kolmeks dimensiooniks Ewald Heringi seisukohtadele tuginedes värvitooni (*Farbton*), valgesisalduse (*Weissgehalt*) ja mustasisalduse ehk mustasuse (*Schwarzgehalt*). Ideaalvalgeks oli tal puhas matt barüütvalge (baariumsulfaat), ideaalmustaks absoluutselt must keha. Hallskaala koosnes kaheksast astmest ja tugines Weberi-Fechneri seadusele.

### Värvitoon Ostwaldi värvisüsteemis
Värvitooni ideaalväärtusteks Ostwaldil olid täisvärvid, mis definitsiooni kohaselt ei tohtinud sisaldada valget ega musta. Värvitoonid olid paigutatud 24-toonilisele värviringile. Toonid oli seatud vastavalt Heringi algvärvidele kahele ristuvale teljele: kollase-sinise ja punase-rohelise teljele. Teiste vastandvärvide paarid määratles ta segamise teel, lähtudes komplementaarvärvuste definitsioonist, mis määratleb need omavahel neutraalhalli andvate värvidena.

Värviringil on kindlaks määratud kaheksa põhivärvi (tähistus 2R), millest iga kummalegi poole jääb üks vahetoon (1R ja 3R, kokku 24 tooni). Põhivärvid on
* *Gelb* 'kollane'
* *Kress* 'mungalille värvi oranž'
* *Rot* 'punane'
* *Veil* 'violetne', kannikeselilla
* *Ublau* 'ultramariinsinine'
* *Eisblau* 'jääsinine'
* *Seegrün* 'mereroheline'
* *Laubgrün* 'leheroheline'

Komplementaarvärvuste paarid on Ostwaldil
* *Gelb - Ublau*
* *Kress - Eisblau*
* *Rot - Seegrün*
* *Veil - Laubgrün*

## Viited

## Välislingid
* Die Farbenfibel von Wilhelm Ostwald. Leipzig, 1922
* Ostwaldi värviring. Die Farbenfibel, lk 19
* Wilhelm Ostwald. – colorsystem.com
* Hering and Ostwald. – huevaluechroma.com
* Friedrich Wilhelm Ostwald, Wissenschaftler – Lehrer – Wissenschaftsorganisator – wissenschaftlicher Schriftsteller (ettekanne Leipzigi ülikoolis 2011, slaidid)
Alpes Maritimae

**Alpes Maritimae** oli Rooma keisririigi provints. See oli *[[Alpes Poeninae]]* ja *[[Alpes Cottiae]]* kõrval üks kolmest Alpidega piirnevast provintsist tänapäeva Prantsusmaa ja Itaalia vahel. Provintsi kuulus osi tänapäeva Prantsuse departemangudest Alpes-Maritimes, Alpes-de-Haute-Provence ja Hautes-Alpes.

## Ajalugu

Asutatuna aastal 14 eKr Augustuse poolt, oli alguses *Alpes Maritimae* pealinnaks *Cemenelum* (nüüd Cimiez), mis on praegu Prantsusmaal Nice'i linna naabruses.  

Aastal 297 laiendati provintsi põhja ja loodesse kuni Durance (Druentia) jõeni ja Col de Montgenèvre kuruni. Selle pealinn viidi *Civitas Ebrodunensiumisse*, tänane Embrun.

3. sajandil sai provints *[[Septem Provinciae]]* osaks, mis omakorda oli pretoriaanide Gallia prefektuuri osa.

## Asulad

Suured asulad provintsis olid:

* *Cemenelum* (Cimiez)
* *Nicaea* (Nice)
* *Antipolis* (Antibes)
* *Portus Herculis Monoeci* (Monaco)
* *Salinae* (Castellane)
* *Sanitium* (Senez)
* *Vintium* (Vence)

Pärast aastat 297 provintsi laienedes lisandusid:

* *Ebrodunum* (Embrun)
* *Brigantio* (Briançon)
* *Brigomagus* (Briançonnet)
* *Civitas Rigomagensium / Rigomagus* (Chorges)
Hanunoo keel

**Hanunoo keel** on Malai-Polüneesia keelte Filipiini rühma Lõuna-Mindanao keelte hulka kuuluv keel, mida kõneldakse Filipiinidel Mindoro saarel.

Kõnelejate arv on umbes 13 000.

## Viited

## Välislingid
Saḩar

**Saḩar** (araabia keeles: سحر, heebrea keeles: סהר) on Araabia ja Pärsia päritolu Naisenimi. Nimi on levinud araabia, aseri, türgi, heebrea, urdu ja pärsia keele kõnelejate seas. Nimi aluseks on iidne semiidi sõna poolkuu kohta. Araabia keeles tähendab nimi "vahetult enne koitu", mis on poeetiline sõna poolkuu kohta.

## Eesnimena

* Saḩar Samimi (sündinud 1990), Iraani ettevõtja
*Sahar Ansari, Pakistani urdu keeleteadlane
*Sahar Baassiri, Liibanoni ajakirjanik
* Saḩar Biniaz (sündinud 1986), Kanada modell
* Saḩar Delījānī (sündinud 1983), Iraani kirjanik
* Saḩar Dolatshahi (sündinud 1979), Iraani näitleja
*Sahar El Hawari, Egiptuse jalgpallikohtunik
* Saḩar Gul (sündinud u 1998), Afganistani lapspruut
* Saḩar Hashemi, Suurbritannia ettevõtja
*Sahar Hussein al-Haideri (1962–2007), Iraagi ajakirjanik
*Sahar Khalifeh (sündinud 1942), Palestiina kirjanik
*Sahar Lahsini (sündinud 1992), Tuneesia ettevõtja
* Saḩar Nowrouzzadeh, Ameerika Ühendriikide välispoliitika analüütik ja nõunik
* Saḩar Ghadhban (sündinud 1985), Kanada diplomaat
*Sahar Shaqra (sündinud 1997), Palestiina keemiainsener
*Sahar Taha (sündinud 1963), Iraagi muusik
*Sahar Tawfiq (sündinud 1951), Egiptuse kirjanik
* Saḩar Valadbeigi (sündinud 1978), Iraani näitleja
*Sahar Youssef (sündinud 1968), Egiptuse ujuja
* Saḩar Zakaria (sündinud 1973), Iraani näitleja
* Sahar Zangelevich, Iisraeli diskor
*Sahar Elsaigh, Egiptuse näitleja

## Perekonnanimena

* Ben Sahar (sündinud 1989), Iisraeli jalgpallur
* Saba Sahar (sündinud 1975), Afganistani filmitegija ja näitleja
Kultuur (bioloogia)

**Kultuur** on kunstlik rakkude, kudede või organismide kogum või populatsioon. 

Näiteid: bakterikultuur, rakukultuur, koekultuur.
Lydia Wideman-Lehtonen

**Lydia Wideman-Lehtonen** (1952–1990 **Lydia Lehtonen**, neiupõlvenimi **Lydia Wideman**; 17. mai 1920 Vilppula vald – 13. aprill 2019 Tampere) oli soome murdmaasuusataja, naiste murdmaasuusatamise esimene olümpiavõitja.
Toonehani

**Toonehani** (*Plectropterus gambensis*) on partlaste sugukonda kuuluv Aafrikas levinud lind.

Toonehani on üks vähestest mürgilindudest. Tema liha on inimesele ja röövloomadele mürgine, sest ta toitub villimardiklaste (*Meloidae*) sugukonda kuuluvatest putukatest, mis sisaldavad kantaridiini. See mürkaine koguneb linnu kudedesse.

## Levik
Toonehani on levinud kogu Saharast lõunasse jäävas Aafrikas.

## Viited

## Välislingid

*
Külli Taro

**Külli Taro** (aastani 2013 **Külli Nõmm**; sündinud 18. jaanuaril 1980 Pärnumaal) on avaliku halduse ekspert.

## Haridus
Külli Taro lõpetas 1999 kuldmedaliga Pärnu Sütevaka Humanitaargümnaasiumi ning 2003. aastal *[[cum laude]]* Tartu Ülikooli sotsiaalteaduskonna avaliku halduse erialal. Ta kaitses Tartu Ülikoolis 2007. aastal teadusmagistri (MA) väitekirja avaliku halduse ja sotsiaalpoliitika alal ning 2016. aastal Tallinna Tehnikaülikooli Ragnar Nurkse innovatsiooni ja valitsemise instituudis doktoriväitekirja avalikus halduses. Doktoriväitekirja teema oli "The Attribution Problem in Performance Measurement in the Public Sector: Lessons from Performance Audits in Estonia" (juhendaja professor Tiina Randma-Liiv). Osa õpingutest on ta sooritanud Helsingi ülikoolis ja Konstanzi ülikoolis.

## Töökäik
*2000–2001 Justiitsministeeriumi haldusmenetluse seaduse väljatöötamise töögrupi liige
*2001 Poliitikauuringute Keskus PRAXIS avaliku halduse ekspert
*2002–2004 Riigikogu põhiseaduskomisjoni konsultant
*2005–2012 Riigikontrolli tulemusauditi audiitor ja auditijuht
*2013–2015 Vabariigi Presidendi asutatud SA Eesti Koostöö Kogu riigipidamise kava programmijuht
*2017–2021 Õiguskantsleri Kantselei (õiguskorra kaitse osakonna juhataja)
*2022– Tallinna Tehnikaülikooli majandusteaduskonna Ragnar Nurkse innovatsiooni ja valitsemise instituudi teadmussiirde juht

## Uurimisteemad
Külli Taro peamisteks uurimisvaldkondadeks on poliitikakujundamine, poliitikaanalüüs ja mõju hindamine avalikus sektoris. 

## Muu tegevus
*Ülevaade teadustegevusest Eesti Teaduse Infosüsteemi lehel
*Vabariigi Presidendi asutatud SA Eesti Koostöö Kogu nõukogu liige
*Tallinna Tehnikaülikooli majandusteaduskonna doktoriõppe programminõukogu esimees
*Riigi haldusvõimekuse valdkondliku komisjoni liige, haldusreformi ekspertrühma liige
*Külalislektor Tartu Ülikoolis ja Tallinna Tehnikaülikoolis, Tallinna Tehnikaülikooli Ragnar Nurkse innovatsiooni ja valitsemise instituudi magistritööde kaitsmiskomisjoni liige
*Eesti Ratsaliidu kestvusratsutamise komitee liige
*Kirjutanud ajakirjandusväljaannetele ühiskondlik-poliitilisi artikleid

## Välislingid
*
*Vikerraadio päevakommentaarid
Ukraina Rahvuspank

**Ukraina Rahvuspank** (ukraina keeles Націона́льний банк Украї́ни) on Ukraina keskpank.
Milli Vanilli

**Milli Vanilli** oli 1980. aastate lõpus moodustatud popansambel, kuhu kuulusid Fabrice Morvan ja Rob Pilatus. 

Ansambli liikmed tutvusid Los Angeleses tantsuseminaril ning hiljem taas Münchenis, kus nad püüdsid teha karjääri taustalauljatena. Enne tuntust salvestasid nad väikesele Saksa plaadifirmale albumi, mida aga müüdi vaid mõni tuhat eksemplari.

Ansambli tegevus pälvis tähelepanu pärast koostöö algust produtsent Frank Farianiga, kes kutsus nad 1988. aastal Frankfurdi stuudiosse kuulama laulu „Girl You Know It’s True“. Morvan ja Pilatus nõustusid lugu esitama, kuid Farian ei jäänud nende sooritusega rahule ning lõplikul salvestisel laulsid vokaali sisse Charles Shaw, John Davis ja Brad Howell. Morvan ja Pilatus esinesid ettelindistatud vokaali saatel.

1988.–1989. aastal saavutas Milli Vanilli kiiresti rahvusvahelise edu. Nende debüütalbum ilmus Euroopas pealkirjaga "All or Nothing" ning Põhja-Ameerikas "Girl You Know It’s True", jõudes Billboard 200 edetabeli esikohale ja oli seal seitse nädalat, võites lõpuks kuuekordse plaatinaauhinna (miljon müüdud albumit). Albumilt pärines mitu eduka singliga, mis jõudsid Billboard Hot 100 tippu. 1990. aastal anti ansamblile ka Grammy parima uue artisti kategoorias.

Ansambli edu varjutas aga skandaal. 1989. aasta kontserdil MTV-s katkes taustalindistus ning tekkis kahtlusi nende tegeliku vokaalpanuse osas. 1990. aasta lõpus tunnistas Farian avalikult, et Morvan ja Pilatus ei laulnud albumitel. See viis Grammy auhinna tühistamiseni. Paljud pettasaanud pöördusid kohtusse, mispeale 1991 otsustati, et kuni 8. märtsini 1992 said kõik, kes olid ostnud Milli Vanilli CD-plaate, kassette, heliplaate või singleid, ning kes olid käinud Milli Vanilli kontsertidel, saavad raha tagasi, kuid ainult krediidina uute Arista Recordsi väljaannete ostuks. 14. novembril 1990 vallandas Farian mõlemad lauljad.

Pärast skandaali üritasid Morvan ja Pilatus jätkata karjääri nime Rob & Fab all, kuid nende 1993. aastal ilmunud album osutus äärmiselt ebaedukaks. 1997. aastal proovisid Farian ja ansambli liikmed veelkord koostööd albumiga "Back and in Attack", millel Morvan ja Pilatus oleksid ise laulnud. Projekti lõpetas Rob Pilatuse süvenev narkosõltuvus ja kokkupuuted politseiga. 2. aprillil 1998 suri Pilatus Frankfurdis alkoholi ja ravimite üledoosi tagajärjel, päev enne albumi planeeritud reklaamiturnee algust.
Trophée des Champions

**Trophée des Champions** on Prantsusmaa superkarikavõistlused jalgpallis. Need toimuvad Prantsusmaa valitseva meistri ja valitseva karikavõitja vahel.

Esimesed Prantsusmaa superkarikavõistlused toimusid 1949. aastal. Aastatel 1955–1973 ja 1985–1986 oli võistluste nimetus **Challenge des champions **. Praeguse nimetusega toimusid superkarikavõistlused esimest korda 1996. aastal.

Kokku on superkarika võitnud 14 klubi. Kõige edukam on olnud 11 võiduga Paris Saint-Germain, järgnevad kaheksa võiduga Lyon ja viie võiduga Saint-Étienne.

## Võitjad

* 1949 – Reims
* 1955 – Reims
* 1956 – Sedan
* 1957 – Saint-Étienne
* 1958 – Reims
* 1959 – Le Havre
* 1960 – Reims
* 1961 – Monaco
* 1962 – Saint-Étienne
* 1965 – Nantes
* 1966 – Reims
* 1967 – Saint-Étienne
* 1968 – Saint-Étienne
* 1969 – Saint-Étienne
* 1970 – Nice
* 1971 – Rennes ja Marseille
* 1972 – Bastia
* 1973 – Lyon
* 1985 – Monaco
* 1986 – Bordeaux
* 1995 – Paris Saint-Germain
* 1997 – Monaco
* 1998 – Paris Saint-Germain
* 1999 – Nantes
* 2000 – Monaco
* 2001 – Nantes
* 2002 – Lyon
* 2003 – Lyon
* 2004 – Lyon
* 2005 – Lyon
* 2006 – Lyon
* 2007 – Lyon
* 2008 – Bordeaux
* 2009 – Bordeaux
* 2010 – Marseille
* 2011 – Marseille
* 2012 – Lyon
* 2013 – Paris Saint-Germain
* 2014 – Paris Saint-Germain
* 2015 – Paris Saint-Germain
* 2016 – Paris Saint-Germain
* 2017 – Paris Saint-Germain
* 2018 – Paris Saint-Germain
* 2019 – Paris Saint-Germain
* 2020 – Paris Saint-Germain
* 2021 – Lille
* 2022 – Paris Saint-Germain

## Välislingid
* Koduleht
René Lalique

**René Jules Lalique** (6. aprill 1860 Aÿ – Pariis 1. mai 1945) oli prantsuse klaasikunstnik.

## Välislingid
*
Orotšoni keel

**Orotšoni keel** on tunguusi keel, mida kõnelevad orotšonid Hiinas Sise-Mongoolias ja Heilongjiangis.

Kirjakeel puudub. 

## Viited

## Välislingid
*https://www.ethnologue.com/language/orh
*https://glottolog.org/resource/languoid/id/oroq1238
Matemaatiline objekt

**Matemaatilised objektid** on asjad (objektid), mida matemaatika käsitleb, näiteks arvud, funktsioonid, hulgad, kehad ja graafid.

Vaated matemaatiliste objektide loomuse kohta on matemaatika ajaloo jooksul muutunud. Nende ontoloogiline staatus on matemaatikafilosoofias vaidluse all, kuid kõige levinuma arusaama järgi on need abstraktsed objektid.
Ljudmõla Denissova

**Ljudmõla Denissova** (vene keeles Людмила Леонтьевна Денисова; ukraina keeles Людмила Леонтіївна Денісова *Ljudmõla Leontijivna Denissova*; sündinud 6. juulil 1960 Arhangelskis Vene NFSV-s) on Ukraina poliitik.
Vaivara kirves

**Vaivara kirves** on 1939 Virumaalt leitud pronksiaegne metallese (õõskirves); ühtlasi ainus Virumaalt leitud pronksiaegne metallese.

Kirve pikkus on 7,5 cm ja kaal 133,3 g.

Soome arheoloog A. M. Tallgren on kirvest kirjutanud teadusartikli.

## Viited

## Välislingid
*Kirvest, eestigiid.ee
Monninkylä

**Monninkylä** (rootsi keeles *Monby*) on küla Soomes Lõuna-Soome läänis Uusimaa maakonnas Askola vallas, 17 km kaugusel Porvoo ja 21 km kaugusel Mäntsälä. 

Külas asub Soome ainus kihelkonna hooldatud välibassein, mis on avatud juunist augustini.

## Viited
Leivamardikas

**Leivamardikas** (*Stegobium paniceum*) on liik mardikalisi sugukonnast teesklased.

Valmik on 2–3 mm pikkune, punakaspruun.

Leivamardikas toitub kuivadest taimedest ja taimetoodetest (näiteks küpsistest). Kuna ta on sage söödik herbaariumites, siis kutsutakse teda vahel ka herbaariumimardikaks. 

Ta on perekonna *Stegobium* ainus liik. 

## Vaata ka
*harilik jahumardikas
*jahuleedik

## Viited
Kusihape

**Kusihape** on heterotsükliline ühend molekulivalemiga C5H4N4O3. Kusihappe soolasid nimetatakse uraatideks. Kusihape tekib ainevahetuses puriini nukleotiidide lagundamisel ja on uriini loomulik koostisosa. 

Vere suur kusihappe sisaldus ehk hüperuritseemia võib põhjustada podagrat ja on seotud mitmesuguste haigustega, näiteks diabeedi või neerukividega.

Kusihappe avastas rootsi keemik Carl Wilhelm Scheele 1776. a, eraldades aine neerukividest.

## Allikad
Antonio Patriota

**Antonio de Aguiar Patriota** (sündinud 27. aprillil 1954 Rio de Janeiros) on Brasiilia poliitik ja diplomaat. Ta oli aastatel 2011–2013 Brasiilia välisminister. Aastatel 2013–2016 oli ta Brasiilia esindaja ÜRO-s.

Ta lõpetas Genfi Ülikooli filosoofia erialal. Ta on täiendanud end Rio Branco Instituudis rahvusvaheliste suhete alal.

Ta töötas aastatel 1979–1982 Brasiilia diplomaadina ÜRO-s. Aastatel 1990–1992 töötas ta Brasiilia välisministeeriumis. Aastatel 1992–1994 töötas ta Brasiilia presidendi kantseleis. Aastatel 1994–1999 töötas ta Brasiilia ÜRO esinduses.
Küürakteesklane

**Küürakteesklane** (*Niptus hololeucus*) on liik mardikalisi sugukonnast teesklased.

Lennuvõimetu, valmik 4–4,5 mm pikkune, pruunikaskuldse karvastusega.

## Viited

## Välislingid
*
Teesklased

**Teesklased** (*Ptinidae*) on sugukond mardikalisi.

Teesklaste hulka kuulub alamsugukond tooneseplased (*Anobiinae*).

## Eesti liikidega perekondi
**Stegobium* – leivamardikas
**Ptinus* – teesklane
Fabricius

Perekonnanime **Fabricius** on kandnud või kannavad:
* **[[Dionysius Fabricius]]**, 17. sajandi Liivimaa ordu ametnik,  vaimulik ja kroonik
* **[[Heinrich Fabricius vanem]]**  (surnud 1634), Liivimaa vaimulik
***[[Heinrich Fabricius noorem]]** (surnud 1657), Liivimaa vaimulik
***Christoph Fabricius** (sünd. 1691), Liivimaa Dole kihelkonna Dole Anna kiriku pastor
* **[[Johan Christian Fabricius]]** (1745–1808), Taani zooloog ja putuka-uurija
* **[[Otto Fabricius]]** (1744–1822), Taani zooloog
* **[[Philipp Conrad Fabricius]]** (1714–1774), Saksa botaanik
* **Carl Otto Fabricius** (1778–1848), jurist, maakohtu sekretär Riias
* **Adalbert Fabricius** (1815–1872), pedagoog Venemaal

Nime **Fabricius** on kandnud järgmised roomlased:

* **[[Aulus Didius Gallus Fabricius Veiento]]**, Rooma konsul
* **[[Gaius Fabricius Luscinus]]**, Rooma konsul 282 eKr ja 278 eKr

## Viited
Schwarzschildi raadius

**Schwarzschildi raadius** on parameeter Schwarzschildi lahendis Einsteini väljavõrranditele, mis annab musta augu sündmuste horisondi raadiuse. Üldisemalt on see karakteristlik pikkus, mille saab omistada igale massiga kehale. See on nimetatud saksa füüsiku Karl Schwarzschildi järgi.

Schwarzschildi raadius on antud valemiga

: r_s = \frac{2 G M}{c^2} 

kus G on gravitatsioonikonstant, M on keha mass ja c on valguse kiirus.

Kui must auk pole kirjeldatud Schwarzschildi lahendiga, näiteks pöörleva või elektriliselt laetud musta augu korral, siis ei pruugi selle sündmuste horisondi asukoht olla määratud Schwarzschildi raadiusega.

## Näiteid
Schwarzschildi raadius on võrdeline keha massiga. Päikese Schwarzschildi raadius on ligikaudu 3 km, Maal 9 mm ja Kuul vaid 0,1 mm. Vaadeldava universumi Schwarzschildi raadius on see-eest ligikaudu 13,7 miljardit valgusaastat.

## Viited
Miklós Ligeti

**Miklós Ligeti** (1. mai 1871, Buda – Budapest, 10. detsember 1944) oli ungari skulptor ja kunstnik. Tema skulptuuriteosed kätkesid endas nii realismi kui impressionismi mõjutusi. Ta õppis Alajos Stróbli juhendamisel Budapestis kui ka hiljem Austria-Ungari esipealinnas Viinis.

Ligeti oli 20. sajandi alguspoolel Ungari Tarbekunsti Ühingu president.

Ta oli Ungari üks tuntumaid impressionistliku skulptuuri esindajaid. Ka tema loodud keraamika kogus populaarsust. 

## Teosed

Ligeti tuntuim skulptuur on Anonymus, mis valmis 1903. aastal ja asub Vajdahunyadi lossi lähistel Budapesti linnapargis Városliget. See oli üks kümnest keiser Franz Joseph I annetatud skulptuurist.

Tema suurteoste valmimised jäävad enamasti Esimese maailmasõja eelsesse ja järgsesse aega.

## Välislingid
*
Kibesti

**Kibesti** on eesti perekonnanimi.

Perekonnanime Kibesti on pandud Ohakvere mõisavallas Jõhvi kihelkonnas Virumaal. 

1. jaanuaril 2019 sellise perekonnanimega inimesi Eestis ei ela või on neid vähem kui 5.
Formamiid

**Formamiid** ehk **metaanamiid** on amiid, mis on tuletatud metaanhappest. Selle keemiline valem on CH3NO. 

Formamiid on selge vees lahustuv vedelik, mis sarnaneb lõhna poolest ammoniaagiga. Seda kasutatakse toorainena sulfonamiidi ravimite, herbitsiidide, pestitsiidide ja sinihappe tootmisel ning riidepehmendajana. See lahustab mitmeid ioonseid ained ning seda kasutatakse ka vaikude ja plastifikaatorite lahustina.

Formamiidi CAS-i registreerimisnumber on 75-12-7.

## Välislingid
*Sissekanne PubChemis
Johan Christian Fabricius

**Johan Christian Fabricius** (7. jaanuar 1745 Tondern – 3. märts 1808 Kiel) oli Taani zooloog, üks entomoloogiale alusepanijaid.

Tema kirjeldatud taksonite juurde märgitakse autorilühend **J.Fabr.**.
Joseph Tanner

**Joseph Richard Tanner** (sündinud 21. jaanuaril 1950) on Ameerika Ühendriikide mehaanikainsener ning endine mereväelane ja NASA astronaut. 

Tanner liitus mereväega 1973. aastal ja sai 1975. aastal mereväelenduriks. 1987. aastal kandideeris ta astronaudiks, kuid ei osutunud valituks. 1992. aastal proovis ta uuesti ning osutus valituks. Tanneri taust oli astronautide hulgas ebatavaline, sest ta polnud katselendur ning tal polnud magistri- või doktorikraadi.

Tanner osales missiooni spetsialistina neljal Space Shuttle'i missioonil. 1994. aastal lendas ta missioonil STS-66. 1997. aastal osales ta Hubble'i kosmoseteleskoobi teisel hooldusmissioonil STS-82. 2000. aastal külastas ta Rahvusvahelist kosmosejaama, osaledes missioonil STS-97. Tanneri viimaseks missiooniks jäi 2006. aastal toimunud STS-115. Missioonide ajal väljus Tanner 7 korda avakosmosesse, viibides seal kokku 46 tundi ja 29 minutit.

Tanner lahkus NASAst 2008. aastal.

## Viited
Karumets

**Karumets** on eesti perekonnanimi.

Perekonnanime Karumets (Karromets) on pandud Uhtna mõisavallas Rakvere kihelkonnas Virumaal. Nimede eestistamisel määrati Karumets uueks perekonnanimeks isikuile, kelle perekonnanimi oli Bardch, Barth ja Keeser.

2019. aasta 1. jaanuari seisuga on perekonnanimi Karumets Eestis 5 mehel ja alla viiel naisel.
Hoven

**Hoven**, ka *Howe*, *Hove* ja *Hofe* oli Alam-Saksimaalt Hoyast pärit aadlisuguvõsa.

## Ajalugu
Suguvõsa kohta on esimesi teateid juba 1300. aastast. Hoved olid pikka aega Hoya krahvkonnas asunud Drakenburgi kindluse linnusepealikud. XVI sajandil rändas üks haru Saaremaale. Suguvõsaliin algab Heinrich von Hovega (suri pärast 1574), kes elas 1552. aastal Saaremaal. Tema järeltulijad immatrikuleeriti 1741. aastal Saaremaa rüütelkonna matriklisse, kuid suguvõsa kustus varsti pärast seda.

## Suguvõsa liikmeid
*Gerhard (Gerdt) von Hove (suri pärast 1627), Kuressaare linnusepealik, mõisaomanik
*Reinhold von Hove(n) (1614−1682), kindralmajor, Kuressaare linnusepealik, mõisaomanik

## Hoveni suguvõsa mõisavaldused
*Eestimaa:
**Kirdalu (*Kirdal*) (1681−1691)
*Jämtlandi lään:
**Östersund (XVII sajandil)
*Saaremaa:
**Kareda (*Karridahl*) (1561−1747), Koigi (*Koik*) (1560−XVII sajand), Koikla (*Koiküll*) (1642−1648/1656), Käesla (*Kaesel*) (1617−1620), Parasmetsa (*Parrasmetz*) (1560−1600), Räpsu (*Repsenhof*) (oli 1731, rendivaldus), Salu (*Sallo*) (oli 1699), Välja (*Niethof*) (1561−1704)

## Kirjandus
**Der Adel der russischen Ostseeprovinzen (Estland, Kurland, Livland, Ösel*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 324.
**Genealogisches Handbuch der baltischen Ritterschaften*. Teil: Oesel. Tartu: Osaühing „Ilutrükk”, 1935. Lk 510-513; täiendused, lk 689 https://personen.digitale-sammlungen.de/baltlex/Blatt_bsb00000345,00510.html?prozent= https://personen.digitale-sammlungen.de/baltlex/Blatt_bsb00000345,00689.html?prozent=.
**Genealogisches Handbuch der baltischen Ritterschaften*. Neue Folge. Bd VI. Hamburg: 2016. Lk 243-250.
Steven Lindsey

**Steven Wayne Lindsey** (sündinud 24. augustil 1960) on Ameerika Ühendriikide endine õhuväelane ja NASA astronaut. 

Lindsey lõpetas 1982. aastal Ameerika Ühendriikide Õhuväe Akadeemia ning 1990. aastal sai ta Ameerika Ühendriikide Õhuväe Tehnoloogiainstituudist magistrikraadi. Ta on õppinud ka Ameerika Ühendriikide Õhuväe Katselendurite Koolis. Lindsey valiti 1995. aastal NASA astronaudiks ning osales viiel Space Shuttle'i missioonil. Lindsey lendas piloodina missioonidel STS-87 ja STS-95. Ta oli missioonide STS-104, STS-121 ja STS-133 komandör, olles kosmosesüstik Discovery viimane komandör.

Lindsey lahkus NASAst 2011. aastal.

## Viited
Margus Kukk (ujuja)

**Margus Kukk** (sündinud 26. veebruaril 1959 Tallinnas) on eesti ujuja, treener ja ettevõtja.

Ta on lõpetanud 1977. aastal Tallinna 2. Keskkooli ja 1983 Tallinna Pedagoogilise Instituudi kehalise kasvatuse teaduskonna. 

Alustas sportimist 1965 Kalevi Ujumiskoolis, jõudis treener Elvira Miku juhendamisel Nõukogude Liidu meistrivõistluste finaali. Tulnud vaba-, rinnuli-, liblik- ja teateujumises 33 korda suvistel (1975–1982) ja ühe korra talvistel meistrivõistlustel (1985) Eesti meistriks. Parandanud lühikeses ja pikas basseinis 36 korda Eesti rekordit, sh 18 korda teateujumises. 

Võitnud 1989 meisterujumise EM-il hõbemedali (50 m liblikat). Parimad tulemused: 25 m basseinis 100 m vabalt 52,5 (1981); 50 m basseinis 50 m vabalt 23,6 (1980), 100 m vabalt 53,06 (1979), 100 m liblikat 57,81 (1978) ja 200 m liblikat 2.11,37 (1978). Meistersportlane (1976). Kuulunud 1975–1982 Eesti koondisse. Eesti parim meesujuja 1977 ja 1978. 

Olnud 1988–1992 tegev Eesti Jahtklubide Liidus ja Finni Liidus. Kuulunud 1998–2002 Ujumisliidu juhatusse. Töötanud 1983–1992 Laevastiku Tallinna Spordiklubis ja Tallinna Kalevi purjetamiskoolis purjetamistreenerina. Õpilasi: Katri Dragunevitš, Tiit Vihul. Olnud 1993–1998 Eesti Kütuse kommertsdirektor, 1998. aastast tegutsenud ettevõtluses.

## Isiklikku
Tema vend on turundus- ja teatrijuht Jaanus Kukk.

## Viited
Kretschmanni skalaar

**Kretschmanni skalaar** ehk **Kretschmanni invariant** on Riemanni geomeetrias Riemanni tensorist R_{abcd} moodustatud skalaarne invariant, mis on defineeritud valemiga
:  K =  R_{abcd} \, R^{abcd}.
See on nimetatud Erich Kretschmanni järgi.

## Rakendused
Seda kasutatakse üldrelatiivsusteoorias. Näiteks massiga M Schwarzschildi musta augu Kretschmanni skalaar on 
: K = \frac{48 G^2 M^2}{c^4 r^6} \,,
kus G on gravitatsioonikonstant. Viimane avaldis näitab, et Schwarzschildi meetrika on singulaarne kui r=0.

## Viited
STS-118

**STS-118** oli NASA Space Shuttle'i programmi 119. missioon.

Missioon startis 8. augustil ning maandus 21. augustil 2007. See oli kosmosesüstiku Endeavour esimene missioon pärast missiooni STS-113, mis oli toimunud novembris 2002 ja oli viimane edukas missioon enne missiooni STS-107, mis lõppes kosmosesüstiku Columbia katastroofiga. STS-118 piloot Charles Hobaugh oli Columbia Maa atmosfääri sisenemise ajal missioonijuhtimiskeskuses sideohvitser ning oli viimane inimene, kes Columbia meeskonnaga rääkis. Missiooni STS-118 pidi algsete plaanide järgi teenindama Columbia ning see oleks olnud selle süstiku ainus missioon Rahvusvahelisse Kosmosejaama.

Missioon tõi jaama uusi detaile ning varustust. 

Missiooni ajal kajastas meedia laialdaselt väikest vigastust Endeavouri kuumuskilbis, mis oli tekkinud stardi ajal välispaagist eraldunud vahutüki tabamusest. Sarnastel asjaoludel oli neli aastat varem toimunud Columbia katastroof, kuid erinevalt Columbia vahutüki tabamusest, polnud Endeavouri kuumuskilbi kahjustus kuigi suur ning ei asunud kriitilise tähtsusega kohas. Missioonijärgse hoolduse ajal ei leidnud insenerid kuumakahjustusi.

## Meeskond

## Viited
Bena keel

**Bena keel** (varem ka vabena keel) on Nigeri-Kongo keelkonna bantu keelte kirderühma kuuluv keel, mida räägivad benad Tansaanias Iringa piirkonnas.

Kõnelejaid oli 2001. aastal umbes 670 000.

## Viited
UNESCO maailmapärand Saksamaal

**[[Saksamaa]]** alal on **[[UNESCO maailmapärandi nimistu]]s** 55 objekti ja 11 objekti kandidaati.

Nimistusse on kantud:
*52 kultuuripärandi objekti:
**1978 Aacheni toomkirik
**1981 Speyeri toomkirik
**1981 Würzburgi Residentsiloss koos õukonnaaia ja Residentsi väljakuga
**1983 Wiesi palverännukirik
**1984 Brühli Augustusburgi ja Falkenlusti linnus
**1985 Hildesheimi toomkirik ja Miikaeli kirik
**1986 Trieri rooma mälestusmärgid, toomkirik ja Jumalaema kirik
**1987 Lübecki hansalinn
**1987, 2005, 2008 Rooma impeeriumi piirikindlustised. Ühispärand Suurbritanniaga
**1990, 1992, 1999 Potsdami ja Berliini lossid ning pargid
**1991 Lorschi klooster ja Altenmünster
**1992, 2010 Rammelsbergi kaevandused, Goslari ajalooline linn ja Ülem-Harzi veekäitlussüsteem
**1993 Bambergi linn
**1993 Maulbronni kloostrikompleks
**1994 Quedlinburgi kollegiaatkirik, linnus ja vanalinn
**1994 Völklingeni rauasulatustehas
**1996, 2017 Bauhaus ja selle asukohad Weimaris, Dessaus ja Bernaus
**1996 Lutheri mälestised Eislebenis ja Wittenbergis
**1996 Kölni toomkirik
**1998 Klassikaline Weimar
**1999 Museumsinsel (Muuseumisaar), Berliin
**1999 Wartburgi linnus
**2000 Dessau-Wörlitzi aiariik
**2000 Reichenau kloostrisaar
**2001 Saksa Tolliliidu söekaevandus- ja tööstuskompleks Essenis
**2002 Reini keskjooksu oru ülaosa
**2002 Stralsundi ja Wismari ajalooline keskus
**2004 Bremeni raekoda ja Turuväljaku Rolandi kuju
**2004 Muskau / Mużakówi park. Ühispärand Poolaga
**2006 Regensburgi vanalinn ja Stadtamhof
**2008 Berliini modernistlikud elamurajoonid
**2011 Alpide ümbruse ajaloolised vaielamud. Ühispärand Austria, Itaalia, Prantsusmaa, Sloveenia ja Šveitsiga
**2011 Faguse tehas Alfeldis
**2012 Bayreuthi markkrahvlik ooperimaja
**2013 Wilhelmshöhe mägipark
**2014 Corvey karolingide läänetiib ja ''Civitas''
**2015 Speicherstadt ja Kontorhausi piirkond koos Chilehausiga
**2016 Le Corbusier' looming kui väljapaistev panus moodsasse arhitektuuri. Ühispärand Argentina, Belgia, India, Jaapani, Prantsusmaa ja Šveitsiga
**2017 Švaabi Juura koopad ja jää-aja kunst
**2018 Hedeby arheoloogiline piirikompleks ja Danevirke
**2018 Naumburgi toomkirik
**2019 Augsburgi veekäitlemissüsteem
**2019 Erzgebirge/Krušnohoří kaevanduspiirkond. Ühispärand Tšehhiga

*kolm looduspärandi objekt:
**1995, 2010 Messel Piti fossiilide kaitseala 
**2009, 2014 Waddenzee. Ühispärand Hollandi ja Taaniga
**2011, 2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bulgaaria, Hispaania, Horvaatia, Itaalia, Rumeenia, Slovakkia, Sloveenia ja Ukrainaga
*nimistusse kandideerib alates 1999. aastast veel 11 objekti

## Nimekirjast kustutatud objektid
**2004 Elbe jõe org Dresdenis. Kustutati Maailmapärandi nimekirjast 2009. aastal, sest "keset objekti ehitatud uus maanteesild rikkus objekti väljapaistvuse ja väärtuse"

## Viited

## Välislingid
*UNESCO maailmapärand Saksamaal. UNESCO maailmapärandi koduleht. Inglise keeles, vaadatud 1. detsembril 2025)
Pariisi rahuleping (1856)

**1856. aasta Pariisi rahulepinguga** lahendati Krimmi sõda, mis oli lahvatanud Vene impeeriumi ning liitlaste Osmanite impeeriumi, Briti impeeriumi, Prantsuse teise keisririigi ja Sardiinia kuningriigi vahel.

Pariisi kongressilil 30. märtsil 1856. aastal allkirjastatud leping muutis Musta mere neutraalseks territooriumiks, sulgedes selle kõikidele sõjalaevadele ning keelates kindlustuste ja relvastuste olemasolu selle kallastel.

Rahuleping tähistas tõsist tagasilööki vene mõjule antud piirkonnas. Sevastopol ja teised Krimmi poolsaare lõunaosas asuvad linnad tagastati Venemaa keisririigile, kuigi viimane ei tohtinud mererannikule rajada ühtegi mere- ega sõjaväearsenali.
Pedro Rocha Neves

**Pedro Rocha Neves** (sündinud 1. oktoobril 1994 Vila Velhas) on Brasiilia jalgpallur, kes mängib ründajana Brasiilia kõrgliiga klubis Athletico Paranaense.

Brasiilia kõrgliigas debüteeris ta 2015. aastal Grêmio meeskonnas. Esimese värava lõi ta Brasiilia kõrgliigas sama aasta 27. juunil mängus Avaí vastu. 2016. aastal võitis ta Grêmioga Brasiilia karikavõistlused. Finaali esimeses mängus lõi ta Atlético Mineiro vastu kaks väravat.

2017. aasta augustis liitus ta Venemaa kõrgliiga klubiga Moskva Spartak. Esimese värava lõi ta Venemaa kõrgliigas sama aasta 30. septembril mängus Ufa, kuid Spartaki põhikoosseisu liikmeks tal saada ei õnnestunud. 2019. aastal suundus ta laenule Brasiilia kõrgliiga klubisse Cruzeiro. Järgmisel hooajal läks ta laenule Flamengosse. Hooaja 2020–21 teises pooles mängis ta Venemaa esiliigas Spartaki reservmeeskonnas. 2021. aasta augustis läks ta üheks aastaks laenule Athletico Paranaensesse.

## Saavutused
;Grêmio
*Copa do Brasil: 2016
;Cruzeiro
*Campeonato Mineiro: 2019
;Flamengo
*Campeonato Carioca: 2020
*Supercopa do Brasil: 2020
*Recopa Sudamericana: 2020
;Athletico Paranaense
*Copa Sudamericana: 2021

## Viited
Marquinhos Gabriel

**Marcos Gabriel do Nascimento** (tuntud kui **Marquinhos Gabriel**; sündinud 21. juulil 1990 Selbachis) on Brasiilia jalgpallur, kes mängib ründava poolkaitsjana Brasiilia esiliigaklubis Criciúma.

Ta alustas klubikarjääri Internacionalis, millega liitus 2007. aastal. 2009. aastal debüteeris ta klubi põhimeeskonnas Brasiilia kõrgliigas. 2011. aastal võitis ta klubiga Lõuna-Ameerika klubide superkarika Recopa Sudamericana.

Kahel hooajal (2014–15 ja 2015–16) on ta mänginud veel Saudi Araabia kõrgliigaklubis Al-Nassr ja hooajal 2018–19 Araabia Ühendemiraatide klubis Al-Nasr.

Brasiilia kõrgliigas on ta mänginud veel Avaí, Sport Recife, Bahia, Palmeirase, Santose, Corinthianse, Cruzeiro ja Athletico Paranaense meeskonnas. Criciúmaga liitus ta 2022. aastal. Corinthianses mängis ta aastatel 2016–2018 ning tuli klubiga 2017. aastal Brasiilia meistriks.

## Saavutused
;Internacional
*Campeonato Gaúcho: 2009, 2011
*Recopa Sudamericana: 2011
;Santos
*Campeonato Paulista: 2015
;Corinthians
*Campeonato Brasileiro Série A: 2017
*Campeonato Paulista: 2017, 2018
Kesk-Doonau madalik

**Kesk-Doonau madalik** (ungari keeles *Kárpát-medence* ehk **Karpaatia nõgu**)  on Kesk-Euroopa kaguosas asuv suur madalik, mida ümbritsevad Karpaadid, Dinaari mäestik ja Alpid. Ungari keskmäestik ja Põhja-Ungari keskmäestik madaliku põhjaosas eraldavad Kisalföldi ja Alföldi.

Madalikus, mille suurim linn on Budapest, asub Doonau jõe vesikond.

## Vaata ka

*Alföld
Marcelo Lomba

**Marcelo Lomba do Nascimento** (sündinud 18. detsembril 1986 Rio de Janeiros) on Brasiilia jalgpallur, kes mängib väravavahina Brasiilia kõrgliigaklubis Palmeiras.

Ta alustas klubikarjääri Flamengos, mille noorteakadeemiaga liitus ta 2001. aastal. Profidebüüdi tegi ta klubi meeskonnas 6. aprillil 2008, kui Rio de Janeiro osariigi meistrivõistlustel kohtuti Vasco da Gamaga. 2010. aasta hooajal oli ta Flamengo põhiväravavaht.

Aastatel 2011–2014 mängis ta Brasiilia kõrgliigas Bahia meeskonnas. 2015. aastal oli ta laenul Brasiilia kõrgliigaklubis Ponte Preta. 2016. aastal naasis ta Bahiasse, mängides sel hooajal klubiga Brasiilia esiliigas.

2016. aasta juulis liitus ta Brasiilia kõrgliigaklubiga Internacional. Internacionali põhiväravavahiks sai ta 2018. aastal. Samal aastal valiti ta Brasiilia kõrgliiga hooaja sümboolsesse koosseisu.

2021. aasta detsembris sõlmis ta üheaastase lepingu Palmeirasega.

2003. aastal tuli Marcelo Lomba Brasiilia kuni 17-aastaste koondisega noorte maailmameistriks.

## Saavutused
;Flamengo
*Campeonato Carioca: 2010
;Bahia
*Campeonato Baiano: 2012, 2014
;Palmeiras
*Recopa Sudamericana: 2022
*Campeonato Paulista: 2022

## Viited
Uendel Pereira Gonçalves

**Uendel Pereira Gonçalves**  (tuntud lihtsalt kui **Uendel**; sündinud 8. oktoobril 1988 Araranguás) on Brasiilia jalgpallur, kes mängib vasakkaitsjana Brasiilia kõrgliigaklubis Cuiabá.

Ta alustas klubikarjääri Criciúmas, millega liitus 2005. aastal. 2007. aastal debüteeris ta klubi põhimeeskonnas Brasiilia esiliigas.

Brasiilia kõrgliigas on ta mänginud Fluminense, Avaí, Ponte Preta, Corinthianse, Internacionali ja alates 2021. aastast Cuiabá ridades. Corinthianses mängis ta aastatel 2014–2016 ning tuli 2015. aastal klubiga Brasiilia meistriks.

## Saavutused
;Avaí
*Campeonato Catarinense: 2009, 2010
;Corinthians
*Campeonato Brasileiro Série A: 2015
;Cuiaba
*Campeonato Mato-Grossense: 2021, 2022
Edenílson

**Edenílson Andrade dos Santo** (tuntud lihtsalt kui **Edenílson**; sündinud 18. detsembril 1989 Porto Alegres) on Brasiilia jalgpallur, kes mängib keskpoolkaitsja, parempoolkaitsja või paremkaitsjana Brasiilia kõrgliigaklubis Atlético Mineiro.

Ta alustas klubikarjääri Rio Grande do Suli osariigi klubis Caxias. Aastatel 2009–2010 mängis ta klubiga Brasiilia tugevuselt kolmandas liigas.

2011. aastal liitus ta Brasiilia kõrgliigaklubiga Corinthians. Ta mängis klubis väga edukal perioodil, kui võideti Brasiilia meistrivõistlused (2011), Lõuna-Ameerika meistrivõistlused (2012), klubide maailmameistrivõistlused (2012), São Paulo osariigi meistrivõistlused (2013) ja Lõuna-Ameerika superkarikas (2013).

2014. aastal suundus ta Itaalia kõrgliigasse, liitudes Genoaga. 2015. aastal suundus ta Udinesesse. Hooajal 2016–2017 mängis ta laenulepingu alusel taas Genoas.

2017. aastal suundus ta laenule Internacionali, mis mängis sel hooajal Brasiilia esiliigas. 2018. aasta juulis sõlmis ta klubiga püsiva lepingu. 2020. aastal valiti ta Brasiilia kõrgliiga hooaja sümboolsesse koosseisu.

2022. aasta detsembris sõlmis ta kaheaastase lepingu Atlético Mineiroga.

Brasiilia jalgpallikoondises tegi ta debüüdi 10. septembril 2021 MM-i valikmängus Peruu vastu.

## Saavutused
;Corinthians
*Campeonato Brasileiro Série A: 2011
*Copa Libertadores: 2012
*Klubide maailmameistrivõistlused: 2012
*Campeonato Paulista: 2013
*Recopa Sudamericana: 2013
;Atlético Mineiro
*Campeonato Mineiro: 2023

## Viited
Nicolás López

**Nicolás Federico López Alonso** (sündinud 1. oktoobril 1993 Montevideos) on Uruguay jalgpallur, kes mängib ründajana Mehhiko kõrgliiga klubis Tigres UANL.

Ta alustas klubikarjääri 2011. aastal Uruguay kõrgliiga klubis Nacional.

2012. aasta jaanuaris liitus ta Itaalia kõrgliiga klubiga Roma. Debüüdi Itaalia kõrgliigas tegi ta 26. augustil 2012 mängus Catania vastu ja lõi selles mängus kohe värava.

2013. aasta juulis liitus ta teise Itaalia kõrgliiga klubiga, Udinese. Hooajal 2014–2015 mängis ta laenul Veronas ja hooajal 2015–2016 esimeses pooles Hispaania kõrgliiga klubis Granada. Seejärel naasis ta hooaja lõpuni Nacionali.

2016. aasta juulis liitus ta Brasiilia kõrgliiga klubiga Internacional. 2018. aasta hooajal lõi ta Brasiilia kõrgliigas 11 väravat, millega oli sel hooajal Internacionali resultatiivseim mängija liigas.

2019. aasta detsembris siirdus López Tigres UANL-i.

2013. aastal osales ta Uruguay kuni 20-aastaste koondisega juunioride maailmameistrivõistlustel. Uruguay jõudis finaali, kus kaotati penaltitega Prantsusmaale. López lõi turniiril neli väravat ja võitis Hõbepalli auhinna.